**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) izstrādāts saskaņā ar Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atsaucoties uz Laimdotas Straujumas vadītās valdības deklarācijas (turpmāk – Deklarācija) 137. un 173.punktu, kā arī lai veicinātu Latvijas lokālās un eiropeiskās vēstures apzināšanu, izpēti un izpratni,Nacionālās identitātes, pilsoniskās sabiedrības un integrācijas politikas pamatnostādņu 2012.-2018.gadam īstenošanas plāna laikposmā līdz 2016.gadam (apstiprināts ar Ministru kabineta 2015.gada 25.februāra rīkojumu Nr.102) plānoto pasākumu 2.4.sadaļa paredz nostiprināt ārzemēs dzīvojošo latviešu latvisko identitāti un piederību Latvijai un 3.1.sadaļa paredz nostiprināt uz faktiem balstītu un demokrātiskām vērtībām atbilstošu izpratni par Otro pasaules karu, kā arī padomju un nacistu okupāciju Latvijā. Statistikas dati liecina, ka Latvijas iedzīvotāju vidū pastāv atšķirīga izpratne par padomju okupāciju un no tās izrietošajām sekām. Ievērojamas sabiedrības daļas atšķirīga izpratne par Otrā pasaules kara notikumiem apdraud ne tikai Latvijas nacionālo identitāti, bet arī ģeopolitisko identitāti jeb piederību Rietumu pasaulei. Līdz ar to ir svarīgi, lai Latvijas vēsture dažādām mērķa grupām tiek mācīta no Latvijā, nevis Krievijā izdotām grāmatām un materiāliem. Papildus iepriekš minētajam, arvien biežāk vēsturiskiem faktiem neatbilstošainformācija par Latviju tiek sniegta ārvalstu auditorijai ar mediju starpniecību, līdz ar to patiesu faktu atspoguļošanai nepieciešams informācijas nodrošinājums arī angļu valodā.Izvērtējot situāciju un pagātnes notikumu ietekmi uz Latvijas sabiedrības veidošanās procesiem, Ārlietu ministrija ir identificējusi nepieciešamību aktualizēt 14.jūniju kā nozīmīgu vēsturisku jautājumu krustpunktu un pievērst sabiedrības uzmanību totalitārisma seku ietekmei uz valsti un sabiedrību vairāku paaudžu garumā. Šāds risinājuma traktējums ļaus pievērst plašas sabiedrības uzmanību sekām, ko rada demokrātiju apdraudošas darbības aicinot izvērtēt ikviena rīcību šobrīd.Lai maksimāli plaši atspoguļotu šos jautājumus un veidotu dialogu sabiedrībā, nepieciešams īstenot sociālās atmiņas stiprināšanas pasākumus par padomju okupācijas 1941.gada 14.jūnija deportācijās izsūtīto latviešu likteņgaitām Sibīrijā. Nodibinājumam „Komunistiskā terora upuru atbalsta un palīdzības fondam „Sibīrijas bērni”” ir pieredze, rīkojot dažāda veida pasākumus jau kopš 2001.gada. Nodibinājuma pasākumi ir plaši apmeklēti un atpazīstami. Ņemot vērā Deklarācijas 173.punktu, kurā pausta apņemšanās starptautiski skaidrot Latvijas 20.gadsimta vēsturi, veicinot izpratni par Padomju Sociālistisko Republiku Savienības un nacistiskās Vācijas okupācijām un to režīmu pastrādātajiem noziegumiem tiktu veikta virkne pasākumu, tai skaitā, dokumentālas videofilmas „Tēvi tur” (22 300 *euro*) ražošana un pabeigšana, ceļojošās izstādes „Sibīrijas bērni” (6 000 *euro*) viena kompleksa izgatavošana (veltīta 1941.gada 14.jūnija deportācijai), ceļojošās izstādes „Runājošā grāmata „Sibīrijas bērni”” (4 000 *euro*) sagatavošana un uzturēšana. Tāpat plānots organizēt konferenci „1941. gada 14. jūnija piemiņai” Rīgā, Melngalvju namā, kura būtu veltīta 1941.gada 14.jūnijā uz Sibīriju aizvestajiem Latvijas bērniem (3 280 *euro*). Saistībā ar konferenci tiks nodrošināts koncerts „Aizvestajiem” (4 490 *euro*).Ņemot vērā Deklarācijā pausto apņemšanos stiprināt piederības izjūtu Latvijai un latviskajai kultūrtelpai, atbalstīt pasākumus ārvalstīs dzīvojošo tautiešu politiskai un pilsoniskai līdzdalībai un iesaistei Latvijas ekonomiskajā un kultūras dzīvē, izglītībā un zinātnē, Ārlietu ministrija ir izvērtējusi iespējas finansēt sociālās atmiņas stiprināšanas pasākumus 2015.gadā apstiprinātā budžeta ietvaros, un secinājusi, ka segt minētos pasākumus esošā budžeta ietvaros nav iespējams. Ārlietu ministrija, pamatojoties uz Ministru kabineta 2009.gada 22.decembra noteikumu Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus” 3.punktu, kas nosaka, ka līdzekļus piešķir valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai, to radīto zaudējumu kompensēšanai, valsts pārvaldes uzdevumu nodrošināšanai gadījumos, ja netiek izpildītas līgumsaistības un no sadarbības partnera tiek iekasēts vai ieturēts līgumsods vai procentu maksājums par saistību neizpildi, citiem neparedzētiem gadījumiem un valstiski īpaši nozīmīgiem pasākumiem, ir izstrādājusi rīkojuma projektu, kas paredz finanšu līdzekļu 40 000 *euro* apmērā piešķiršanu sociālās atmiņas stiprināšanas nodrošināšanai nodibinājumam „Komunistiskā terora upuru atbalsta un palīdzības fonds „Sibīrijas bērni””. |
| 3. | Projekta izstrādē iesaistītās institūcijas | Ārlietu ministrija. |
| 4. | Cita informācija | Nav |

*Anotācijas II, IV, V un VI sadaļa – rīkojuma projekts šīs jomas neskar.*

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (*euro*) |
| **2016.gads** | **2017.gads** | **2018.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2015) gadu | Izmaiņas, salīdzinot ar kārtējo (2015)gadu | Izmaiņas, salīdzinot ar kārtējo (2015)gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 40 000 | 0 | 0 | 0 |
| 2.1. valsts pamatbudžets | 0 | 40 000 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | - 40 000 | 0 | 0 | 0 |
| 3.1. valsts pamatbudžets | 0 | - 40 000 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 40 000 | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | Videofilma „Tēvi tur” 22 230 *euro*Ceļojošā izstāde „Runājošā grāmata „Sibīrijas bērni”” 4 000 *euro*Ceļojošā izstāde „Sibīrijas bērni” veltīta 1941. gada 14. jūnija deportācijai 6 000 *euro*Koncerts „Aizvestie” 4 490 *euro*Projekts „Konference „1941. gada 14. jūnija piemiņai”” 3 280 *euro* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2009.gada 22.decembra noteikumiem Nr.1644 „Kārtība, kādā pieprasa un izlieto budžeta programmas „Līdzekļi neparedzētiem gadījumiem” līdzekļus”. |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Rīkojuma projekts šo jomu neskar. |
| 3. | Cita informācija | Nav |

Ārlietu ministrs E. Rinkēvičs

Vīza: valsts sekretārs A. Pildegovičs

20.05.2015 13:44

1048

S. Jansone

Tālr. 67016333; fakss 67828121

Signe.Jansone@mfa.gov.lv